open-index/open-wikipedia-markdown huggingface dataset:
Van Plettenberg-bakens

duimnael|Replika in Plettenbergbaai

Goewerneur Joachim van Plettenberg het tydens sy reis in 1778 in die Kaapkolonie twee bakens geplant wat nou as gedenkwaardighede bewaar word.

In September 1778 het Van Plettenberg en 'n geselskap amptenare, insluitende Robert Jacob Gordon, Kaapstad verlaat op 'n uitgebreide reis in die binneland van die kolonie om hulle op die hoogte te stel van die heersende omstandighede aan die oosgrens. Die reis het hulle gebring deur die Karoo, die Kamdeboo, by die huidige Aberdeen, Graaff-Reinet en Jansenville verby, oor die Sneeuberge tot by Colesberg en terug langs die kus verby Plettenbergbaai.

## Colesberg 
Op  Sondag 4 Oktober 1778 arriveer die geselskap 28&nbsp;km wes van die huidige dorp Colesberg op die plaas Quaggasfontein. Op ongeveer 200&nbsp;m van die Seekoeirivier ('n sytak van die Oranjerivier) rig hulle 'n gedenksteen op met die wapen en naam van die goewerneur en die jaartal. By hierdie punt het die groep omgedraai en die gedenksteen was ook die noordoostelike grensbaken van die kolonie op daardie stadium. Histories staan die plek daarom bekend as *Des Edelen Heers Baken*. In 1938 is die baken tot monument verklaar en is daar 'n bronsgedenkplaat aangebring.

## Plettenbergbaai 
Die baai waarin die Keurbooms-, Bietou- en Piesangriviere uitmond, is op 6 November 1778 bereik. Hierdie baai het al verskeie name gehad, naamlik Mooibaai (Bahia Formosa), Angolabaai en Baai Content. Van Plettenberg besluit om die baai na homself te vernoem en sedertdien staan dit as Plettenbergbaai bekend. 

Om te bevestig dat die baai en omgewing onder beheer van die VOC is, rig hy op 'n heuwel regoor die middel van die baai 'n baken op met die wapen van Nederland aan die een kant en aan die ander kant die monogram van die VOC en die Van Plettenberg-familiewapen. Hierdie baken is 2&nbsp;m hoog, 30&nbsp;cm breed en 13&nbsp;cm dik. Dit bestaan uit 2 plat blou leiklippe wat met lood aanmekaar geheg is. In 1936 is dit tot gedenkwaardigheid verklaar en omhein. Tans staan daar 'n replika van die oorspronklike baken en is die egte baken in 'n museum in Kaapstad.

## Bibliografie 
* Oberholster, J.J. : Die Historiese Monumente van Suid-Afrika. Stellenbosch: Kultuurstigting Rembrandt van Rijn vir die Raad vir Nasionale Gedenkwaardighede, 1972. 
* www.quaggasfontein.co.za
Alepista

***Alepista*** is ’n genus van motte in die Arctiidae-familie. Hierdie genus bevat die enkele spesie, ***Alepista irregularis***, en word in Madagaskar aangetref. Dit is dus 'n monotipiese takson.

## Verwysings
Katherine Routledge

duimnael|180px|Katherine Routledge, omstreeks 1919.
duimnael|180px|Juan Tepano.

**Katherine Maria Routledge** (gebore **Pease**; 11 Augustus 1866 – 13 Desember 1935), was ’n Britse argeoloog en antropoloog wat in 1914 die eerste ware opname van Paaseiland gedoen, maar nie voltooi het nie.

Ná die Anglo-Boereoorlog het sy saam met ’n komitee na Suid-Afrika gereis om ondersoek in te stel na die hervestiging van ongetroude werkende vroue van Engeland in Suid-Afrika. In 1906 is sy met William Scoresby Routledge getroud. Die egpaar het in 1910 tussen die Kikuyu van die destydse Brits-Oos-Afrika gaan bly en saam ’n boek oor hul navorsing gepubliseer met die titel *With A Prehistoric People*.

## Paaseiland 
duimnael|links|220px|Die *Mana* by Paaseiland, 1914.
In 1910 het die Routledges besluit om hul eie ekspedisie na Paaseiland te reël. Hulle het op 29 Maart 1914 met die skoener *Mana* by Paaseiland gearriveer. Hulle het ’n basiskamp by Mataveri en by Rano Raraku gehad en ook Orongo en Anakena verken. Met die hulp van ’n eilandbewoner met die naam Juan Tepano het Routledge die plaaslike bevolking ondervra en ’n katalogus opgestel van die *moai* (reusestandbeelde) en *ahu* (steenplatforms waarop hulle staan). Hulle het meer as 30 moai uitgegrawe, die stamoudstes in hul kolonie vir melaatses noord van Hanga Roa besoek en verskeie legendes en oorlewerings neergeskryf, onder meer dié van Hotu Matu'a, die voëlmankultus, clan-name en die rongorongo-skrif.

Die egpaar het die eiland in Augustus 1915 verlaat en teruggekeer huis toe. Sy het in 1919 haar bevindings gepubliseer in die gewilde reisboek *The Mystery of Easter Island*. Honderde van die voorwerpe wat sy en haar man ontdek het, is nou in die Pitt Rivers-museum in Oxford en die Britse Museum in Londen.

## Gesondheid 
Routledge het na berig word aan paranoïede skisofrenie gely. Ná 1925 het dit vererger – sy het Scoresby uit haar huis in Hyde Park geskop en haarself binne-in toegesluit. In 1929 het Scoresby en haar familie haar in ’n psigiatriese hospitaal laat opneem. Sy is in 1935 daar dood.

## Verwysings 
## Verdere leesstof 
* Katherine Routledge (1919). *The Mystery of Easter Island: The Story of an Expedition*, van Internet Archive.
* Katherine Routledge: *The Mystery of Easter Island*: New York: Cosmo Classics: 2005:  (Reprint)
* 

## Eksterne skakels 
* 
* 15px Hierdie artikel is vertaal uit die Engelse Wikipedia
David Farragut

**David Glasgow Farragut** (5 Julie 1801 – 14 Augustus 1870)  was 'n Amerikaanse admiraal tydens die Anglo-Amerikaanse Oorlog van 1812, die Meksikaans-Amerikaanse Oorlog en die Amerikaanse Burgeroorlog. 

David Farragut was die seun van George Farragut ( Jordi Farragut), 'n vlootoffisier van die Amerikaanse Vloot tydens die Amerikaanse Rewolusionêre Oorlog.
Thomas Barthel

**Thomas Sylvester Barthel** (4 Januarie 1923 – 3 April 1997) was ’n Duitse etnoloog en epigraaf wat veral bekend is vir sy katalogus van Paaseiland se onontsyferde rongorongo-skrif.

Barthel het ná die Tweede Wêreldoorlog folklore, geografie en voorgeskiedenis in Berlyn, Hamburg en Leipzig studeer. Hy het in 1952 sy doktorsgraad behaal met ’n tesis oor die Maya-skrif. Van 4 Julie 1957 tot 1 Februarie 1958 was hy ’n gasnavorser oor Paaseiland aan die Universiteit van Chili.

Om rongorongo te dokumenteer, het Barthel die meeste van die museums besoek waar die tablette gehou is, en met ’n potlood afdrukke daarvan gemaak. Daarmee het hy die eerste korpus van die skrif saamgestel en dit in 1958 gepubliseer as *Grundlagen zur Entzifferung der Osterinselschrift* ("’n Grondslag vir die Ontsyfering van die Paaseilandskrif"). Hy was die eerste geleerde wat enigiets van die skrif ontsyfer het, en dit is dat twee reëls in die *Mamari*-tablet met ’n kalender te doen het.

Barthel was ook in die middel 20ste eeu aktief betrokke by pogings om die Maya-skrif te ontsyfer. Hy was een van die eerste mense wat embleemgliewe in besonderhede en in terme van hul politieke en hiërargiese verband ontleed het.

## Verwysings
2012 Belgiese Grand Prix

Die 2012 Formule Een Belgiese Grand Prix is op 2 September 2012 op die Circuit de Spa-Francorchamps, in België, gehou. Dit was die twaalfde wedren van die kampioenskapseisoen en is deur Jenson Button in 'n McLaren-Mercedes gewen.

## Kwalifisering 
## Renuitslag
2013 Belgiese Grand Prix

Die 2013 Formule Een Belgiese Grand Prix is op 25 Augustus 2013 op die Circuit de Spa-Francorchamps, in België, gehou. Dit was die elfde wedren van die kampioenskapseisoen en is deur Sebastian Vettel in 'n Red Bull-Renault gewen.

## Kwalifisering 
## Renuitslag
Van de Graaff-bakens

duimnael|Van de Graaff-baken in die George-museum.

Die **Van de Graaff-bakens** is in die tyd van die VOC se bewind aan die Kaap op belangrike plekke langs die kus van die destydse kolonie opgerig om te bewys dat die VOC aanspraak op die gebied maak.

Aan die einde van die 18de eeu wou Engeland as die grootste koloniale moondheid graag die Kaap by die VOC oorneem en daarom is in 1781 'n Britse vloot gestuur om die Kaap te verower. Weens die aanwesigheid van 'n groot Franse eskader aan die Kaap het die veroweringpoging misluk. Sedertdien het Cornelis Jacob van de Graaff (1734–1812), die goewerneur aan die Kaap van 1785 tot 1791, alle Engelse besoekers aan die Kaap gesien as moontlike spioene en vyande wat sy bewind wil omverwerp.  Later daardie jaar strand die Engelse skip *Pigot* naby die huidige Humansdorp. Die opvarendes, insluitende Engelse soldate, ry per wa na Kaapstad. Van de Graaff is dadelik agterdogtig en vermoed dat daar verkenningswerk gedoen word vir 'n latere inval. Die Politieke Raad besluit om sommer van die eerste Nederlandse skip wat die Kaap aandoen 'n honderd soldate te laat ontskeep en hulle op verskeie plekke langs die kus te stasioneer. Hierdie plan het egter misluk. Toe het die Politieke Raad maar 'n aantal klipbakens met die Nederlandse wapen en die monogram van die VOC daarop ingegraveer op strategiese plekke laat oprig. Een van hierdie bakens is in 1785 in Outeniqualand opgerig en staan nou in die museum op George. Dit is in 1962 tot gedenkwaardigheid verklaar. 'n Replika staan in die Suid-Afrikaanse Museum in die Kompanjiestuin in Kaapstad.

## Bibliografie 
*Sayers, Charles O.: Looking back on George. A medley of musings and memories. George: Herald Phoenix, 1982.
2010 Belgiese Grand Prix

Die **2010 Formule Een Belgiese Grand Prix** is op 29 Augustus 2010 op die Circuit de Spa-Francorchamps, in België, gehou. Dit was die dertiende wedren van die kampioenskapseisoen en is deur Lewis Hamilton in sy McLaren-Mercedes gewen.

## Kwalifisering 
## Renuitslag
Robin Hawkins

**Robin Hawkins** is in 1954 in Durban gebore. Hy gaan daar skool in die drie Port Natalskole, waar sy ma Afrikaans gee. Hy is bekend as skrywer.

## Lewe en Werk 
Hierna studeer hy verder aan die Universiteite van Natal en Stellenbosch. Op Stellenbosch is hy lid van die Letterkundige Laboratorium van D.J. Opperman. Sy grootste belangstelling is in musiek en hy stig verskeie musiekgroepe, waaronder S#ARP, The Banned, wat later hulle naam na Cold Front verander, The Poison Kandie Gang en uiteindelik Artvark. By Artvark is die digter Willem S. van der Merwe een van die groeplede. Robin komponeer musiek, skryf lirieke en speel klavier, baskitaar, tromme en elektriese klawerbord. Hy bly in Rondebosch in Kaapstad.

## Skryfwerk 
Terwyl hy nog op skool is begin hy gedigte skryf in beide Engels en Afrikaans. Sy tweetalige toneelstuk “*The lucky dip*” verwerf in 1976 die wisselbeker vir die beste produksie by die USAT-fees op Stellenbosch. Sy verse word in 1984 in “*Visier*” opgeneem, waar die militêre wêreld die agtergrond van ’n aantal daarvan vorm en die toonaard dikwels harde sinisme is. Die gedig “*maandans in die voorhuis*” is ’n hoogtepunt met sy byeentrek van skerwe uit verskeie gebroke wêrelde. Hy gee nie ’n selfstandige bundel uit nie en publiseer hierna sy werk op die Internet. Later neem Gerrit Komrij van sy gedigte op in die bloemlesing “*Die Afrikaanse poësie in ’n duisend en enkele gedigte*”.

## Bronne 
### Boeke 
* Kannemeyer, J.C. “D.J. Opperman: ’n Biografie”, Human & Rousseau, Kaapstad en Pretoria, Eerste uitgawe 1986
* Kannemeyer, J.C. “Die Afrikaanse literatuur 1652-2004”, Human & Rousseau, Kaapstad en Pretoria, Eerste uitgawe 2005

### Tydskrifte en Koerante 
* Hawkins, Robin “‘Terroris’ se taal nie goed genoeg” “Die Burger” 23 Oktober 2000

### Internet 
* Joubert, Emile Die Burger: http://m24arg02.naspers.com/argief/berigte/dieburger/1991/11/15/4/10.html
* Joubert, Emile Die Burger: http://152.111.1.87/argief/berigte/dieburger/1991/11/30/6/2.html

### Resensies 
#### Visier 
* Brink, André P. “Rapport” 3 Februarie 1985
* Cloete, T.T. “Tydskrif vir Letterkunde” Jaargang 23 no. 2, Mei 1985
* Grové, A.P. “Tydskrif vir Geesteswetenskappe” Jaargang 25 no. 3, September 1985
* Le Roux, André “Die Burger” 31 Januarie 1985
Bosman de Villiers

**Bosman de Villiers** (*Thaba Nchu, 10 Junie 1916 – †Johannesburg, 3 Junie 2003) was 'n joernalis en assistent-redakteur van die Vrystaat.

## Lewe en werk 
Abraham Izak Hermanus Jacobus Bosman de Villiers is op 10 Junie 1916 in Thaba Nchu in die Vrystaat gebore. Hy gaan op sy tuisdorp en op Ventersburg skool en studeer verder aan die Grey-universiteitskollege in Bloemfontein, maar moet sy studies staak weens ’n gebrek aan die nodige finansies. Hy is om die beurt ’n briewebesteller, winkelklerk, prokureursklerk, staatsamptenaar en boer voordat hy ’n joernalis word en assistent-redakteur is van die *Lowveld Leader*, terwyl hy op Nelspruit gevestig is.

Later word hy sekretaris van ’n bou-aannemersaak op Nelspruit. Hy is op 3 Junie 1939 getroud met Eleonora Cronjé van Ventersburg en die egpaar het twee kinders, ’n dogter en ’n seun. Die seun word vernoem na Uys Krige, omdat De Villiers hom as sy vader in die kuns beskou.

Bosman de Villiers is op 3 Junie 2003 in Johannesburg oorlede.

## Skryfwerk 
Sy eenbedryf *Die dikker bloed* wen in 1948 die gesamentlike eerste prys in ’n eenbedryf-toneelwedstryd van die Federasie van Amateurtoneelverenigings van Suid-Afrika (FATSA). Dit word in 1948 in Gerhard J. Beukes se bundel *Uitgesoekte eenbedrywe* opgeneem. Hierdie drama behandel die impak wat die Tweede Wêreldoorlog en die politieke meningsverskil wat daaruit voortspruit, op die lewens van ’n gesin maak.

Hy skryf ook kortverhale en sketse en skryf die eerste boek oor gholf in Afrikaans, naamlik *Gholf saam met die boere*.

## Publikasies 
* 1959 – *Gholf saam met die boere.*

## Verwysings 
### Boeke 
* Beukes, Gerhard J. (red.) *Uitgesoekte eenbedrywe*. J.L. van Schaik Bpk. Pretoria. Vyfde druk. 1954
* Nienaber, P.J.; Senekal, J.H en Bothma, T.C. *Mylpale in die geskiedenis van die Afrikaanse letterkunde*. Afrikaanse Pers-Boekhandel. Tweede hersiene uitgawe. 1963.
* Nienaber, P.J. et al. *Perspektief en Profiel.* Afrikaanse Pers-Boekhandel. Johannesburg. Derde hersiene uitgawe. 1969.
* Van Coller, H.P. (red.) *Perspektief en Profiel Deel I.* J.L. van Schaik-Uitgewers. Pretoria. Eerste uitgawe. 1998.

### Internet 
* Beeld: http://152.111.1.88/argief/berigte/beeld/2003/06/05/23/2.html
Austraaleilande

Die '''Tuha'a Pae**, of **Austraaleilande'* (Frans: *Îles Australes* of *Archipel des Australes*), is die mees suidelike groep eilande van Frans-Polinesië, ’n oorsese gebied van Frankryk in die Stille Oseaan. Geografies bestaan hulle uit twee aparte argipels, *'Tupua'i'* (*Îles Tubuaï*) in die noordweste en die **Basseilande** (*Îles basses'') in die suidooste. Eersgenoemde bestaan uit Îles Maria, Rimatara, Rūrutu, Tupua'i en Ra'ivāvae; en laasgenoemde uit die hoofeiland, Rapa Iti, en die kleiner Marotiri. Die bewoners van die eilande is bekend vir hul weefwerk. 

Die eilande Maria en Marotiri is nie geskik vir onderhoubare bewoning nie. Verskeie van die eilande het onbewoonde eilandjies of rotse aan hul kus. 

Die Austraaleilande het ’n bevolking van sowat 6&nbsp;300 op byna 150&nbsp;km2. Die hoofstad is Tupua'i, maar die grootste stad is Rūrutu met ’n bevolking van 2&nbsp;322.

## Verwysings 
## Eksterne skakels 
* Amptelike webtuiste 
* Munisipaliteite, met kaarte 
*15px Hierdie artikel is vertaal uit die Engelse Wikipedia
Totem

[duimnael|200px|’n Totempaal in [Ottawa in Ontario, Kanada.]]

’n **Totem** (van die woord *dodaem* in die inheemse Noord-Amerikaanse taal Ojibwe) is ’n gees, heilige voorwerp of simbool wat as embleem dien van ’n groep mense soos ’n familie, clan, lyn of stam.

Hoewel die term uit Ojibwe kom, is die geloof in geeste en gode nie beperk tot die inheemse volke van die Amerikas nie; dit is algemeen in verskeie kulture wêreldwyd, soos dié van Afrika, Arabië, Asië, Australië en Europa. Mense in dié beskawings het egter ander name vir hul beskermingsgeeste en praat selde van "totems".

## Totempale 
: *Hoofartikel: Totempaal*
Totempale van die Pasifiese Noordweste van Noord-Amerika is enorme heraldiese pale. Dit sluit baie ontwerpe in, soos baarde, voëls, paddas en verskeie bonatuurlike wesens wat as wapens van families of stamhoofde dien. Hulle vertel stories van dié mense en gedenk spesiale geleenthede.

## Verwysings 
## Eksterne skakels 
* 
* 15px Hierdie artikel is vertaal uit die Engelse Wikipedia
Eben Cruywagen

**Eben Cruywagen** is een van vier kinders. Hy is bekend as digter en skrywer van radioverhale.

## Lewe en Werk 
Sy ouers is albei onderwysers. Hy word op Randfontein groot, waar hy sy skoolopleiding aan die plaaslike laerskool ontvang. Sy hoërskooljare bring hy op Amanzimtoti in Natal deur en hy matrikuleer in 1974 aan die Hoërskool Kuswag, waar hy die eerste hoofseun is. Hy studeer aan die Universiteit van Stellenbosch, waar hy die B.A. Drama-graad behaal. Hy is hierna vir ’n jaar akteur by die Kaapse Raad vir Uitvoerende Kunste (KRUIK) en aanvaar daarna ’n pos as omroeper by Radio Port Natal. Hy behaal in 1992 die M.A.-graad in Drama aan die Universiteit van Durban-Westville met ’n verhandeling oor “The radio drama and the radio feature in South Africa: a comparative study”. Nadat hy ’n toets by die destydse Radio Suid-Afrika aflê, word hy as omroeper by hierdie stasie (later Radiosondergrense) aangestel en hy werk vanuit die Seepunt-kantore. Hier koördineer hy opvoedkundige programme en doen gereeld die regie van radiodramas en radiovervolgverhale. Hy verwerf in 1999 sy doktorsgraad (D.Phil.-graad) in Drama aan die Universiteit van Stellenbosch met ’n proefskrif oor “Luister-leer: die opvoedkundige moontlikhede van die hoorspel in Suid-Afrika”. Hy is op deeltydse basis lektor aan die Universiteit van Stellenbosch se Departement van Drama. Hy woon in Bellville saam met sy vrou, Theresea.

## Skryfwerk 
Hy stel die versamelbundel “Droomskip en ander radiodramas” saam. Van sy gedigte word opgeneem in die versamelbundel “Nuwe verset”. Hy skryf ook radiovervolgverhale en “Die Maansfaktor” word oor die senders van Radiosondergrense uitgesaai. Hierin is Maans Swiegers ’n oud-onderwyser wat sy pa se ysterwarewinkel in Rondebosch bestuur. Verder verwerk hy ook onder andere A.R. Gurney se “Kysbriewe”, Bartho Smit se “Putsonderwater” en Franz Kafka se “’n Verslag aan ’n Akademie” vir Radioteater.

## Publikasies 
**2009** – Droomskip en ander radiodramas (samesteller)

## Bronne 
### Tydskrifte en Koerante 
* Beyers, Susanne “Radioverhale is in Eben se bloed” “Die Burger” 14 November 2003

### Internet 
* Beyers, Susanne Die Burger: http://m24arg02.naspers.com/argief/berigte/dieburger/2003/11/14/BJ/02k/02.html

## Verwysings
Alfred Métraux

**Alfred Métraux** (5 November 1902 – 11 April 1963) was ’n Switserse antropoloog, etnoloog en menseregteleier.

Hy het belangrike inligting gepubliseer oor Suid-Amerika se Indiane, die voedoeïsme van Haïti en die antieke samelewings van Paaseiland. Hy het onder meer deelgeneem aan die opstel van die Verenigde Nasies se Verklaring oor Menseregte. Sy boeke sluit in *Voodoo,* *The History of the Incas* en *Easter Island*.

Métraux het selfmoord gepleeg deur ’n oordosis kalmeermiddels te neem.

## Verwysings
2010 Italiaanse Grand Prix

Die 2010 Formule Een Italiaanse Grand Prix is op 12 September 2010 op die Autodromo Nazionale Monza, in Italië, gehou. Dit was die veertiende wedren van die kampioenskapseisoen en is deur Fernando Alonso vir Ferrari gewen.

## Kwalifisering 
## Wedrenuitslag
2011 Italiaanse Grand Prix

Die **2011 Formule Een Italiaanse Grand Prix** is op 11 September 2011 op die Autodromo Nazionale Monza, in Italië, gehou. Dit was die dertiende wedren van die kampioenskapseisoen en is deur Sebastian Vettel in 'n Red Bull-Renault gewen.

## Kwalifisering 
## Wedrenuitslag
2012 Italiaanse Grand Prix

Die 2012 Formule Een Italiaanse Grand Prix is op 9 September 2012 op die Autodromo Nazionale Monza, in Italië, gehou. Dit was die dertiende wedren van die kampioenskapseisoen en is deur Lewis Hamilton in 'n McLaren-Mercedes gewen.

## Kwalifisering 
## Wedrenuitslag
Paromomisien

**Paromomisien** is 'n aminoglikosied antibiotikum, aanvanklik uit *Streptomyces krestomuceticus* geïsoleer in die 1950s. Dit is ontdek deur Parke Davis (nou Pfizer) en bemark as "Humatin" sedert 1960. Dit word ook **monomisien** of **aminosidien** genoem.

Paromomisien is op die Wêreldgesondheidsorganisasie se lys van noodsaaklike medisyne wat nodig geag word om die minimum mediese behoeftes van 'n basiese gesondheidsorgstelsel te ondersteun.

## Verwysings
Flukonasool

**Flukonasool** is 'n antifungale geneesmiddel wat mondelings of binneaars (intraveneus) toegedien word.  Dit word gebruik teen 'n verskeidenheid fungusinfeksies, veral *Candida* infeksies van die vagina, mond en keel, en die bloedstroom.

Flukonasool is op die Wêreldgesondheidsorganisasie se lys van noodsaaklike medisyne wat nodig geag word om die minimum mediese behoeftes van 'n basiese gesondheidsorgstelsel te ondersteun.
Misoprostol

**Misoprostol**, wat onder die handelsnaam ***Cytotec*** en andere verkoop word, is 'n medikasie wat gebruik word om kraam te inisieer, 'n aborsie te veroorsaak, en maagsere te behandel en te voorkom, asook postpartum bloeding te behandel as gevolg van swak sametrekking van die uterus.

Vir aborsies word dit dikwels saam met mifepristoon of metotreksaat gebruik. Op sigself is die doeltreffendheid vir hierdie doel tussen 66% en 90%. Dit word per mond geneem, of onder die tong, of in die vagina. Algemene newe-effekte sluit in diarree en abdominale pyn. Dit is swangerskap kategorie X wat beteken dat dit bekend is om te lei tot negatiewe voorvalle vir die baba as dit tydens swangerskap geneem word. Baarmoederskeuring kan voorkom. Dit is 'n prostaglandien analoog, spesifiek 'n sintetiese prostaglandien E1 (PGE1).

## Verwysings
Sébastien Buemi

**Sébastien Buemi** (gebore 31 Oktober 1988) is 'n Switserse professionele renjaer wat voorheen vir die Scuderia Toro Rosso-span in Formule Een deelgeneem het.

Buemi is tans 'n reserwebestuurder vir Scuderia Toro Rosso se susterspan, Red Bull Racing, asook 'n lid van Toyota se FIA Wêrelduithoukampioenskapspan en e.dams-Renault in die FIA Formule E-kampioenskap.

## Verwysings
Augiasstalle

duimnael|Hercules maak die stalle van Augias skoon deur twee riviere te herlei.

In antieke Griekse verhale is die **Augiasstalle** die smerige geboue waar Augias duisende beeste aangehou het, wat Herakles (Hercules) moes skoonmaak. Die uitdrukking "*om die Augiasstalle te reinig*" word soms nog gebruik om 'n moeilike en onaangename taak te beskryf.

Koning Augias het die grootste kudde beeste in die land gehad, waaronder drieduisend osse. Na dertig jaar was die stalle egter heeltemal bemis. Augias gee Herakles opdrag om die stalle in een dag skoon te maak. Hy herlei twee riviere, die Alpheüs en die Peneos, om deur die stalle te vloei. Die stroom water wat daardeur ontstaan het, het al die mis weggespoel. Op die manier is die stalle in een dag gereinig en vervul Herakles die vyfde van sy twaalf take.

Ná Herakles se sukses was Augias woedend, omdat hy Herakles 'n tiende van sy land as beloning beloof het. Hy kom egter nie sy belofte na nie. Hiervoor maak Herakles vir Augias dood, waarna hy die koninkryk aan Phyleus, Augias se seun, gee. Phyleus is voor dit deur sy vader vir sy steun aan Herakles verban. Nadat Herakles hom laat betaal, bevind Eurystheus dat hy nie die werk goed uitgevoer het nie, en moes Herakles 'n verdere taak verrig. Aanvanklik moes Herakles 10 take uitvoer, maar hy kry hulp om die Hidra (waterslang) dood te maak, en tel dit dus ook nie.

## Verwysings
Rooiboswyn

**Rooiboswyn** het sy oorsprong in die Wes-Kaap, Suid-Afrika. Die produksieproses van hierdie wyn stem met dié van tradisionele wyne ooreen, behalwe dat die hout van die rooibos (*Aspalathus linearis*) en die heuningbos (*Cyclopia* spp.) in plaas van tradisionele eikehout tydens die verouderingsproses gebruik word. Dit lei tot ’n produk vry van swaweldioksied, met ’n unieke geurkomponent te wyte aan die rooi- en heuningbos.

## Swaweldioksied en wynproduksie 
Die maak van rooiwyn is ’n proses wat in verskillende fases geskied: pars (ekstraksie van die sap), fermentasie, veroudering en bottelering.  Ten einde die groei van ongewenste mikro-organismes soos *Brettanomyces* te voorkom, word daar voor en tydens die verouderingsproses swaweldioksied (SO2) (0.8–1.5&nbsp;mg/liter) by die druiwe gevoeg asook by die wyn voor die botteleringsproses. Die toevoeging van SO2 verhoed ook die oksidering van die wyn; ’n verskynsel wat tot verbruining van die wyn en die verlies van kultivar-spesifieke geure lei.
As gevolg van die gesondheidsnadele wat met swaweldioksied verbind word, en die allergiese reaksie van sulfietsensitiewe individue, is daar ’n toename in verbruikersvoorkeur vir wyne met min of geen SO2 inhoud. maar kan selfs ’n positiewe impak hê op die gesondheid van verbruikers. en geregistreer in 83 jurisdiksies regoor die wêreld.

In 2014 het KWV Suid-Afrika (Edms) Bpk met ’n pinotage gevolg, wat onder die handelsnaam *Earth’s Essence* bemark word.

## Verwysings
Australiese Hoofstadgebied

Die **Australiese Hoofstadgebied** (Engels: **Australian Capital Territory**; afgekort: **ACT**) is 'n klein, selfbesturende gebied in Australië wat die hoofstad Canberra en die gebied direk daarom insluit. Dit is in die suidelike deel van die deelstaat Nieu-Suid-Wallis, tussen Sydney en Melbourne geleë.

Die ACT administreer ook 'n afsonderlike enklawe, die Jervisbaaigebied, aan die suidkus van Nieu-Suid-Wallis. Die Australiese grondwet (geskryf voor die ACT se grondvesting) bepaal dat die ligging van die nasionale hoofstad geheel binne Nieu-Suid-Wallis moet wees.

## Geskiedenis 
Op 1 Januarie 1901 het die Gemenebes van Australië as 'n dominium (vrygewes) van die Britse Ryk tot stand gekom. Die federale hoofstad se ligging is in 1908 as 'n soort geografiese kompromis tussen die twee grootste stede van die land, Sydney en Melbourne, gekies. In 1911 is die *Federale Hoofstadgebied* gevorm vir die bou van die nuwe hoofstad, Canberra. Dit is later na die *Australiese Hoofstadgebied* (*Australian Capital Territory*) hernoem.

Die Australiese parlement kon egter eers in 1927 na 'n tydelike gebou in Canberra verskuif. Melbourne het tot dan as die tydelike federale hoofstad ingestaan, waar die federale parlement die parlementsgebou van die voormalige kolonie Victoria gebruik het. Dit het tot na die Tweede Wêreldoorlog geneem om al die departemente na Canberra te verskuif.

## Verwysings 
## Eksterne skakels 
*  Amptelike webwerf
Bell-Krynauw-versameling

duimnael|Charles Davidson Bell
Die **Bell-Krynauw-versameling** is 'n versameling familiewapens en stambome van bekende ou Kaaps-Hollandse families. Dit is van belang vir studente van die genealogie en heraldiek en word gehuisves in die Suid-Afrikaanse Biblioteek in Kaapstad.

Charles Davidson Bell (1813–1882), 'n sakeman, kunstenaar en die landmeter-generaal in die Kaapkolonie, het 'n besondere belangstelling in die familie- en wapenkunde gehad. Daarom het hy oor die 300 familiewapens en 'n groot aantal stambome van die ou Kaapse families versamel. Alle wapens wat hy teengekom het op lakseëls op testamente en ander dokumente, rouborde en grafstene by kerke, gebrandskilderde kerkvensters en porselein- en silwerware het hy gekopieer. Sy doel was om 'n boek met die wapens en beskrywings daarvan te publiseer, maar hiervan het niks gekom nie.

Ná Bell se terugkeer na Engeland het sy swaer Daniel Krynauw die versameling voortgesit. Al die materiaal het na Krynauw se dood in besit gekom van sy dogter. Sy het dit op haar beurt aan die Koopmans-de Wet-huis geskenk. Sedert Maart 1946 is die waardevolle versameling Africana in die Suid-Afrikaanse Biblioteek te besigtig. In 1959 is die boek tog nog uitgegee onder die titel “Die wapens van die ou Afrikaanse families”.

## Bibliografie 
* Pama, C.: Die Groot Afrikaanse Familienaamboek. Kaapstad: Human & Rousseau, 1983. 
* Pama, C.: Die wapens van die ou Afrikaanse families. Kaapstad: A.A. Balkema, 1959.
* Pama, C.: Ou-Kaapse “wapengoet”. Lantern, jaargang 14, nr. 2, Desember 1964.
2012 Singapoerse Grand Prix

Die **2012 Formule Een Singapoerse Grand Prix** is op 23 September 2012 op die Marinabaai Straatrenbaan in Singapoer gehou. Dit was die veertiende wedren van die kampioenskapseisoen en is deur Sebastian Vettel in sy Red Bull Racing-Renault gewen.

## Kwalifisering 
## Renuitslag
2010 Singapoerse Grand Prix

Die **2010 Formule Een Singapoerse Grand Prix** is op 26 September 2010 op die Marinabaai Straatrenbaan in Singapoer gehou. Dit was die dertiende wedren van die kampioenskapseisoen en is deur Fernando Alonso in sy Ferrari gewen.

## Kwalifisering 
## Renuitslag 
## Verwysings
Avalon

**Avalon** kan na een van die volgende verwys:

* Avalon (mitologie), 'n eiland in Keltiese mitologie.
* Avalon (skiereiland), 'n groot skiereiland in die Kanadese provinsie Newfoundland en Labrador.
* Een van verskeie ander plekke (o.a. in Kalifornië, Georgia, New Jersey en Pennsilvanië).
Avalon (mitologie)

duimnael|*"The last sleep of Arthur in Avalon"*, deur Edward Burne-Jones 1881–1898
[duimnael|Glastonbury Tor is volgens verhale die huis van [Gwyn ap Nudd, koning van die feë.]]

**Avalon** (ook *Avallon*) is volgens ou legendes oor koning Arthur 'n heilige eiland, moontlik in die suidweste van Engeland naby Glastonbury, waar Arthur begrawe sou wees.

In die legende is Avalon 'n eiland wat in digte mis verberg is. Dit kan slegs bereik word deur 'n magiese boot te roep wat mens na die eiland neem. Koning Arthur het ná sy besering deur Mordred in die Slag by Camlann hier kom rus, nadat hy deur sy halfsuster Morgan le Fay of drie ander hekse daarheen gebring is. Volgens sommige legendes rus hy daar totdat hy weer wakker word om Engeland te red. Volgens dieselfde legendes is sy swaard, Excalibur, op die eiland gesmee.

Die eiland word dikwels met Glastonbury geassosieer, meer spesifiek die *Glastonbury Gate*, wat toegang hierheen sou bied. Daar is egter geen betroubare bronne hiervoor nie. Die stad word vir toeristiese redes as die ligging van Avalon geadverteer, en die graf van koning Arthur en sy vrou Guinevere (Gwenhwyfar) kan hier bewonder word.

## Literatuur 
* Geoffrey Ashe: Artikel *Avalon*, in: Norris J. Lacy (Hg.), The new Arthurian encyclopedia, New York & London 1996, p. 25-26 
* Artikel *Avalon*, in: Christopher W. Bruce, The Arthurian name dictionary, New York & London 1999, p. 50-51 
* Norris J. Lacy und Geoffrey Ashe: *The Arthurian handbook*, (= Garland reference library of the humanities, Volume 1920), 2. Auflage New York & London 1997 
* Marion Zimmer Bradley : "Mists of Avalon" (1982)

## Verwysings 
*
Autshumato

**Autshumato** (+-1600-1663, ook bekend as Herrie) was 'n hoofman van die Goringhaikona (die sogenaamde "Strandlopers") aan die Kaap. In 1632 het hy op 'n Engelse skip na die Verre-Ooste gereis en ná Jan van Riebeeck se aankoms in die Kaap, in 1652, vir die Nederlanders en plaaslike Khoi-veeboere getolk.

Herrie se geboortedatum is onbekend, maar hy het tussen ongeveer 1625 en 1665 geleef. Op 6 April 1652 het Jan van Riebeeck, 'n Nederlander in diens van die Verenigde Oos-Indiese Kompanjie (V.O.C.), en sy bemanning in die Kaap aangekom om 'n halfwegstasie te stig. Die Nederlanders en Autshumato het begin handel dryf en lewende hawe vir alkohol en tabak verruil.

In 1632 verhuis Autshumato met 'n groep mense na Robbeneiland, waar hy as posman en skakelbeampte vir Europese skepe verby die eiland gewerk het. Hy het 8 jaar later na die Kaapse vasteland teruggekeer.

Van die Khoi-stamlede het later van die Nederlanders begin steel. As gevolg hiervan gee Jan van Riebeeck in 1658 opdrag dat Autshumato op Robbeneiland opgesluit word. Ná een en 'n half jaar op die eiland ontsnap hy en 'n ander Khoi-gevangene met 'n roeiboot van die eiland. 'n Jaar later het Autshumato aansoek gedoen om sy rol as tolk in die Nederlandse nedersetting te hervat.

## Sien ook 
* Eva Krotoa, Autshumato se niggie.

## Verwysings
Oos-Amerikaanse Tyd

duimnael|regs|380px|Oos-Amerikaanse Tyd, hier in pienk aangedui

**Oos-Amerikaanse Tyd** (Engels: *Eastern Time Zone*, afgekort as **ET**) is 'n tydsone wat vyf ure ná Gekoördineerde Universele Tyd val, met ander woorde UTC-5. Meeste van die oostekant van die Noord-Amerikaanse vasteland val in hierdie tydsone. Hierdie tydsone beslaan die gebied van 65° tot 90° westerlengte.

## Lande 
Die gebiede of lande wat Oos-Amerikaanse Tyd gebruik is:

* 17 V.S. deelstate in die ooste van die aaneenlopende Verenigde State van Amerika
* dele in die ooste van Kanada: 
** meeste van Ontario
** meeste van Quebec
** ooste van Nunavut
* die staat *Quintana Roo* in Meksiko,
* Panama, Colombia, Ecuador en Peru in Sentraal-Amerika en die 
* Karibiese Eilande.
Ittoqqortoormiit

**Ittoqqortoormiit** (Oos-Groenlands: *Illoqqortoormiut*, Deens: *Scoresbysund*) is 'n klein dorpie en voormalige munisipaliteit aan die ooskus van Groenland, by die monding van die reusagtige fjordkompleks "Kangertittivaq" (Deens: *Scoresby Sund*) en op die rand van die grootste nasionale park ter wêreld.

duimnael|links|Binnekant van die kerkie
Op 1 Januarie 2009 het die munisipaliteit met die Sermersooq-munisipaliteit saamgesmelt. In 2014 tel die dorpie se inwoners 444.

## Verwysings
Internasionale Kode van Benamings vir alge, fungi en plante

duimnael|200px|Die titelbladsy van *Species Plantarum*, 1753.

Die **Internasionale Kode van Benamings vir alge, fungi en plante** is ’n stel reëls en aanbevelings met betrekking tot die naamgewing van plante, fungi en ander plantkundige organismes. Dit was voorheen bekend as die **Internasionale Kode van Plantkundige Benamings**; dit is in Julie 2011 verander met die aanvaarding van die nuutste weergawe, die Melbourne-kode. 

Hoofletters word nie in die laaste deel van die naam gebruik nie om aan te dui alge, fungi en plante is nie amptelike name van klades nie, maar dui op ’n groep organismes wat histories onder dié name bekend is. Daar is aparte voorskrifte vir sekere groepe, soos fossiele. 

Elke nuwe weergawe vervang die voriges ten volle. Daar is ’n aparte kode vir die benaming van kultuurplante, die Internasionale Kode van Kultuurplantbenamings.

## Beginsels 
* Plantname is onafhanklik van diere-, bakterie- en virusname. ’n Plant en ’n dier kan dus byvoorbeeld dieselfde naam hê.
* ’n Takson kry ’n vaste naam na gelang van ’n tipe. Dit is feitlik sonder uitsondering gedroogte plantmateriaal wat bewaar word, maar soms ’n illustrasie.
* ’n Riglyn vir plantname is prioriteit, dus die eerste gepubliseerde naam vir ’n takson. Die amptelike begindatum vir doeleindes van prioriteit is 1 Mei 1753, die publikasiedatum van Linnaeus se *Species Plantarum*. 
* Die doel van die kode is dat elke takson een korrekte naam moet hê wat wêreldwyd aanvaar word.
* Die naam van taksons word as Latyn beskou.

### Sien ook 
* Internasionale Botaniese Kongres

## Verwysings 
## Eksterne skakels 
* Die teks van die kode
*15px Hierdie artikel is vertaal uit die Engelse Wikipedia
Juan Fernández-eilande

Die **Juan Fernández-eilande** (Spaans: *Archipiélago Juan Fernández*) is ’n ylbevolkte eilandgroep in die Stille Oseaan wat afhanklik is van toerisme en visvangs. Dit is sowat 670&nbsp;km van die Chileense kus af geleë en bestaan uit drie vulkaniese eilande: Robinson Crusoe-, Alejandro Selkirk- en Santa Clara-eiland. 

Die eilande is hoofsaaklik bekend as die plek waar die agtergelate matroos Alexander Selkirk van 1704 af langer as vier jaar gewoon het – dit was vermoedelik die inspirasie vir Daniel Defoe se boek *Robinson Crusoe*. Die meeste van die bewoners woon in die hoofstad, San Juan Bautista, aan die noordkus van Robinson Crusoe-eiland. Daar was in 2012 sowat 900 bewoners.

Die eilande is deel van Chili se Valparaíso-streek (wat ook Paaseiland insluit).

## Verwysings 
## Eksterne skakels 
* Amptelike webtuiste van die Juan Fernández-eilande 
* Robinson Crusoe-eiland 
* Foto's van die Juan Fernández-eilande deur W. Schipper in *Travel Images*

*15px Hierdie artikel is vertaal uit die Engelse Wikipedia
Chilene

**Chilene** is die mense van die Republiek van Chili, hetsy deur geboorte in daardie land, as kinders van Chilene of wat Chileense nasionaliteit verkry het. Dit is nie 'n enkele etniese groep nie, maar wel 'n nasionaliteit.

## Verwysings
Paratipe

[duimnael|220px|’n Paratipe van *Lepidothrix vilasboasi* (Sick, 1959) in die Museum vir Natuurkunde in [Berlyn.]]
duimnael|220px|’n Paratipe van *Cadurcotherium nouleti*.

’n **Paratype** is ’n tegniese benaming vir aanvullende materiaal of ’n aanvullende monster van ’n lewende of uigestorwe organisme, meestal in ’n museum, wat naas die holotipe help om ’n takson te definieer. Daar bestaan meestal verskeie paratipes van ’n organisme, maar soms is daar net ’n holotipe. Die opvatting verskil in dier- en plantkunde.

## Dierkunde 
In dierkunde is ’n paratipe elke monster of deel van ’n tipereeks buiten die holotipe. ’n Tipereeks is die materiaal (monster of organisme) wat in die oorspronklike beskrywing van die nuwe spesie of subspesie vermeld word. As daar byvoorbeeld vyf monsters genoem word, kan dit verdeel word in een holotipe en vier paratipes.

’n Paratipe kan van ’n ander terrein kom as die holotipe. ’n Paratipe kan nie ’n lektotipe word nie, maar dien soms wel as ’n neotipe.  

Die *Internasionale Kode van Dierkundige Benamings (ICZN)* vereis sedert 1999 ’n holotipe of sintipe vir elke spesie of subspesie.

’n Allotipe dui op ’n voorbeeld van ’n ander geslag as die holotipe en is dus ’n paratipe.

## Plantkunde 
In plantkunde definieer die *Internasionale Kode van Benamings vir alge, fungi en plante (ICN)* ’n paratipe as ’n voorbeeld wat in die oorspronklike beskrywing genoem word, maar nie ’n holotipe of isotipe is nie en ook nie een van die sintipes as twee of meer voorbeelde gelyktydig as tipes aangedui word nie.  

’n Paratipe word dus nie noodwendig uitdruklik as paratipe vermeld in die oorspronklike beskrywing van ’n nuwe takson nie. 

Die oorspronklike skrywer kan ook paratipes noem wat latere plantkundiges sal help om agter te kom watter versamelings bestudeer en as deel van die takson beskou is, soos voorbeelde met ander karaktertrekke as die holotipe (byvoorbeeld van ’n ander geslag).  

Paratipes kan dien as versamelings waaruit ’n lektotipe aangewys kan word as daar geen holo-, iso- of sintipe bestaan nie.

## Sien ook 
* Tipe (biologie)

## Verwysings 
*15px Hierdie artikel is vertaal uit die Nederlandse Wikipedia
Emilio Estevez

**Emilio Estevez** (* 1962 in Nova York) is 'n Amerikaanse akteur en filmregisseur. Hy is veral bekend vir rolprente soos *The Breakfast Club*, *Repo Man* en *Men at Work*. Sy pa en broer, Martin en Charlie Sheen, is akteurs in eie reg.

## Verwysings 
## Eksterne skakels 
*
Françoise Waquet

**Françoise Waquet**, gebore Point, is 'n Franse geskiedkundige.

## Lewensloop 
Waquet is onderrig aan die Molière middelbare skool (*lycée*) in Parys.

## Loopbaan 
As paleografiese argivaris handel Françoise Waquet se verhandeling (1977) rondom die École nationale des chartes en die koninklike feeste tydens die Franse restourasietydperk. Daarna ondersoek sy in haar proefskrif die betrekkinge tussen Franse en Italiaanse wetenskaplikes.

As direktrise van die Centre national de la recherche scientifique (CNRS) ondersoek sy ook die geselligheid (*sociabilité*) onder wetenskaplikes binne die *Res publica literaria* (Republiek van die Geleerdes, Geleerdesrepubliek of geleerde republiek) en intellektuele kringe. Sy spits haar veral toe op die kommunikasie binne hierdie omgewing, die tale wat gebruik is en die belang van die mondelinge oordrag.

Sy het ook die CNRS-silwermedalje ontvang.

## Werk 
* ''Les Fêtes royales sous la Restauration ou l'Ancien régime retrouvé*, Paris : Arts et métiers graphiques ; Genève, Droz, 1981
* *Johannes Fredericus Gronovius, pèlerin de la République des lettres. Recherches sur le voyage savant au XVIIe siècle*, Genève, Droz, 1984 (édition, avec P. Dibon)
* *Le Modèle français et l'Italie savante. Conscience de soi et perception de l'autre dans la république des lettres (1660–1750)*, Rome, École française de Rome, 1989
* *Rhétorique et poétique chrétiennes. Bernardino Perfetti et la poésie improvisée dans l'Italie du XVIIIe siècle*, Florence, L.S. Olschki, 1992
* Commercium litterarium. *La communication dans la République des Lettres (1600–1750)*, Amsterdam ; Maarssen, APA-Holland university press, 1994 (codir.)
* *Gli spazi del libro nell' Europa del XVIII secolo*, Bologne, Pàtron, 1997 (codir.)
* *La République des lettres*, Paris : Belin, 1997 (avec H. Bots)
* *Le latin, ou L'empire d'un signe (XVIe-XXe siècle)*, Paris, Éditions Albin Michel, 1998
* *Mapping the world of learning. The Polyhistor of Daniel Georg Morhof*, Wiesbaden, Harrassowitz, 2000 (dir.)
* *Le prince et son lecteur*. Edition de *Les délassements littéraires ou Heures de lecture de Frédéric II* de Charles Dantal, Paris, H. Champion, 2000
* *Parler comme un livre. L'oralité et le savoir (XVIe-XXe siècle)*, Paris, A. Michel, 2003
* *Les Enfants de Socrate : filiation intellectuelle et transmission du savoir, XVIIe-XXIe siècle*, Paris, A. Michel, 2008.
* *Parler latin dans l'Europe moderne. L'épreuve de la prononciation*
* *L'ordre matériel du savoir : comment les savants travaillent : XVIe-XXIe siècles''. Paris : CNRS éditions, 2015.
2011 Indiese Grand Prix

regs|220px
Die **2011 Formule Een Indiese Grand Prix** was 'n Formule Een-kampioenskapswedren wat op 30 Oktober 2011 by die Buddh Internasionale Renbaan in Indië gehou is. 

## Kwalifisering 
## Renuitslag 
## Galery 

File:Force india Buddh.jpg|Force India se motor by Buddh
File:Pitlane Walks - 2011 Indian Grand Prix.jpg
File:Alonso Buddh 2011.jpg|Fernando Alonso jaag by Buddh in 2011

## Verwysings
Internasionale Kode van Dierkundige Benamings

Die **Internasionale Kode van Dierkundige Benamings** is ’n konvensie in dierkunde vir die wetenskaplike benaming van diere. Dit staan ook bekend as die **ICZN-kode** na aanleiding van die Engelse naam, *International Code of Zoological Nomenclature* en dié van die kommissie in beheer daarvan, die *International Commission of Zoological Nomenclature*. 

Die reëls reguleer hoofsaaklik:
* Hoe name korrek gegee word binne ’n gegewe raamwerk.
* Watter name gebruik moet word indien daar botsings is.
* Hoe wetenskaplike geskrifte name moet gebruik.

Dierkundige benamings is onafhanklik van ander benamingstelsels, soos dié wat plantname reguleer. Dit beteken ’n dier en ’n plant kan dieselfde naam hê.

Die kode is net bedoel om leiding te gee in die benaming van diere en laat dierkundiges toe om organismes in taksons te klassifiseer. Of ’n spesie dus ’n erkende entiteit is of nie is ’n subjektiewe besluit, terwyl die kode bepaal watter naam aanvaarbaar is daarvoor. ’n Nuwe dierenaam wat sonder inagneming van die kode gepubliseer word, kan bloot as "onbeskikbaar" beskou word as dit nie aan sekere kriteria voldoen nie of heeltemal buite die perke van wetenskap val (bv. die "wetenskaplike" naam van die Loch Ness-monster).

Die reëls van die kode bepaal watter name geldig is vir enige takson in die familie-, genus- en spesiegroep. Daar is bykomende (maar meer beperkte) reëls vir name in hoër range. 

Die kode is beperk tot die huidige weergawe – vorige uitgawes en reëls geld dus nie meer vandag nie. In die geval van ’n dispuut word die Franse kode geraadpleeg, en daarna kan die kommissie genader word, wat die reg het om ’n finale besluit te publiseer.

## Verwysings 
## Eksterne skakels 
* ICZN-webtuiste
* Teks van die kode
* ZooBank: Die wêreldregister van dierename
*15px Hierdie artikel is vertaal uit die Engelse Wikipedia
Tweede Liga (Nederland)

Die **Tweede Liga** is op twee na die hoogste sokkerkompetisie in Nederland wat deur die KNVB georganiseer word. Dit is die laagste liga waar (semi-)betaalde sokker gespeel word. Die wenner van die Tweede Liga word elke jaar na die Eerste Liga bevorder. Die klubs wat as 17de en 18de eindig, sal na die Derde Liga relegeer.

Die kompetisie het bestaan tussen 1956 en 1971. Die Tweede Liga is opnuut opgerig in 2016. In 2020 en 2021 is as gevolg van die wêreldwye Covid-19-pandemie geen kampioen gekroon nie.

## Klubs in 2022/23 
Hierdie klubs spele in seisoen 2022–23 in die **Tweede Liga**:
* AFC
* Maassluis
* HFC
* HHC
* IJsselmeervogels
* Jong Sparta
* Jong Volendam
* Katwijk
* Kozakken Boys
* Lisse
* Noordwijk
* OFC
* Quick Boys
* Rijnsburgse Boys
* Scheveningen
* Spakenburg
* TEC
* De Treffers

## Wenners 
## Eksterne skakels 
*  Amptelike webwerf
Derde Liga (Nederland)

Die **Derde Liga** (tot 2016 *Topklasse* geheet) is die vierde vlak in die Nederlandse sokkerkompetisies en is semiprofessioneel.

Die Derde Liga is opgedeel in twee aparte kompetisies:
* die **Saterdag Derde Liga** (vir spelers wat vanweë hulle geloofsoortuigings nie op Sondag mag speel nie).
* die **Sondag Derde Liga**.

Die kampioene speel in Mei 'n dubbel-eindstryd vir die algehele amateurkampioenskap. Die kampioen skuif op na die Tweede Liga. Die nommers 14, 15 en 16 relegeer na die Hoofdklasse. In 2020 en 2021 is as gevolg van die wêreldwye Covid-19-pandemie geen kampioen gekroon nie.

## Klubs in die Saterdag Derde Liga 2021–22 
* ACV
* Ajax Amateurs
* Barendrecht
* DOVO
* DVS '33
* Excelsior '31
* GOES
* Harkemase Boys
* HSV Hoek
* Lisse
* ODIN '59
* Sparta Nijkerk
* Sportlust '46
* SteDoCo
* Staphorst
* Ter Leede
* VVOG
* VVSB

## Klubs in die Sondag Topklasse 2021–22 
* ADO '20
* Blauw Geel '38
* DEM
* Dongen
* EVV
* Gemert
* Groene Ster
* USV Hercules
* Hollandia
* Hoogland
* HSC '21
* JOS Watergraafsmeer
* OFC
* Oss '20
* Quick Den Haag
* UNA
* Unitas
* Westlandia

## Wenners 
Die wenners van beide Derde Liga ('Topklasse' tot 2016). Die wenner van die eindstryd tussen die Saterdag- en Sondagwenner is vetgedruk.
Toonkleur

In musiek is **toonkleur **(ook bekend as **timbre** of **toonkwaliteit** uit psigoakoestiek) die eienskap van ’n musieknoot, klank of toon wat verskillende soorte klankproduksie onderskei, soos stemme en musiekinstrumente, snaarinstrumente, blaasinstrumente en slaginstrumente. Die fisiese eienskappe wat die waarneming van toonkleur bepaal, sluit in spektrum en omhulsel.

Eenvoudig gestel is toonkleur wat ’n besondere musikale klank anders maak as ’n ander, selfs wanneer hulle dieselfde toonhoogte en klanksterkte het. Byvoorbeeld, dit is die verskil tussen ’n kitaar en ’n klavier wat dieselfde noot teen dieselfde klanksterkte speel. Albei instrumente kan gelyk gestem wees ten opsigte van mekaar wanneer hulle dieselfde noot speel, en hoewel hulle teen dieselfde amplitude speel, sal elke instrument nog altyd sy eie unieke toonkleur hê. Ervare musici kan tussen instrumente van dieselfde soort onderskei op grond van hulle onderskeie toonkleure, al speel daardie instrumente note van dieselfde toonhoogte en klanksterkte.

## Harmoniese deeltone 
duimnael|Harmoniese spektrum
Die rykheid van die klank of noot wat 'n musiekinstrument voortbring, word soms beskryf in terme van die som van 'n aantal afsonderlike frekwensies. Die laagste frekwensie word die grondfrekwensie genoem, en die toonhoogte wat daardeur voortgebring word, word gebruik om die noot te benoem, maar die grondfrekwensie is nie altyd die dominante frekwensie nie. Die dominante frekwensie is die frekwensie wat die meeste gehoor word, en dit is altyd 'n veelvoud van die grondfrekwensie. Byvoorbeeld, die dominante frekwensie vir die dwarsfluit is dubbel die grondfrekwensie. Ander belangrike frekwensies word botone van die grondfrekwensie genoem, wat harmonieke en deeltone kan insluit. Harmonieke is heelgetalveelvoude van die grondfrekwensie, soos ×2, ×3, ×4, ens. Deeltone is ander botone. Daar is ook soms subharmonieke by heelgetal*verdelings* van die grondfrekwensie. Die meeste instrumente bring harmonieke voort, maar baie instrumente bring deeltone en onharmoniese note voort, soos simbale en ander instrumente sonder spesifieke toonhoogte.

Wanneer die instemnoot in ’n orkes gespeel word, is die klank ’n kombinasie van 440&nbsp;Hz, 880&nbsp;Hz, 1320&nbsp;Hz, 1760&nbsp;Hz ensovoorts. Elke instrument in die orkes bring ’n verskillende kombinasie van hierdie frekwensies voort, sowel as harmonieke en deeltone. Die klankgolwe van die verskillende frekwensies oorvleuel en kombineer en die balans van hierdie amplitudes is ’n groot faktor in die kenmerkende klank van elke instrument.

## In musiekgeskiedenis 
Daar word gereken dat die musiek van Debussy, wat gedurende die laaste dekades van die negentiende en die eerste dekades van die twintigste eeu gekomponeer is, die rol van toonkleur in musiek verhef het:  "Die musiek van Debussy verhef toonkleur in noemenswaardige mate tot ’n ongekende strukturele status; reeds in ''Prélude à l'après-midi d'un faune* funksioneer die *kleur'' van die fluit die harp op ’n verwysende manier" (, ).

## Eksterne skakels 
*
2013 Indiese Grand Prix

regs|220px
Die **2013 Formule Een Indiese Grand Prix** was 'n Formule Een-kampioenskapswedren wat op 27 Oktober 2013 by die Buddh Internasionale Renbaan in Indië gehou is. Dit was die laaste Indiese Grand Prix, weens 'n gelddispuut tussen die promotor en die Indiese regering.

## Kwalifisering 
## Renuitslag